
Projekti „Ventilatsioonisüsteemi paigaldamine Narva Keeltelütseumi töökojas ja aulas“ omafinantseerimise kinnitamine 
1. ASJAOLUD JA MENETLUSE KÄIK

Narva Keeltelütseum valmistas ette projekti „Ventilatsioonisüsteemi paigaldamine Narva Keeltelütseumi töökojas ja aulas“ taotluse, mida kavatseb esitada Ettevõtluse Arendamise Sihtasutuse Regionaalsete investeeringutoetuse programmi läbivaatamiseks ja otsuse tegemiseks. Antud programmist antakse toetust projektipõhiselt esitatud taotluse alusel hoonete ja rajatiste ehitus-, rekonstrueerimis- ja remonttöödeks. 

Projekti taotlejaks ja teostajaks on Narva linn kuna vastavalt Regionaalsete investeeringutoetuse programmi tingimustele taotlejateks võivad olla mittetulundusühingud, sihtasutused, kohalikud omavalitsused ja valitsusasutuste hallatavad riigiasutused.
Projekti raames kavandatakse paigaldada ventilatsioonisüsteem Narva Keeltelütseumi töökojas ja aulas, mis võimaldab Narva Keeltelütseumil tagada kvaliteetsed võimalused põhikooli- ja gümnaasiumiastmes hariduse omandamiseks.
Vastavalt Regionaalsete investeeringutoetuse programmi tingimustele taotleja omafinantseerimise ja/või projekti partnerite kaasfinantseerimise summa peab kokku moodustama vähemalt 15% projekti üldmaksumusest.
Projekti üldsumma on 32 000 eurot, millest Narva linna omafinantseering moodustab 4 800 eurot (15 %). Ettevõtluse Arendamise Sihtasutuse toetus laekub projekti positiivse rahastamise otsuse korral peale projektitoetuse lepingu sõlmimist. Narva omafinatseeringut on vaja aastateks 2016-2017.
Narva Linnavolikogu otsusega on vaja kinnitada Narva linna omafinantseering.
2. ÕIGUSLIKUD ALUSED
Kohaliku omavalitsuse korralduse seaduse § 22 lõike 1 punkti 8 ning Narva Linnavolikogu 29. juuni 2000. a määrusega nr 36/16 kinnitatud „Narva linna põhimääruse“ punkti 4.4.15. kohaselt volikogu ainupädevusse kuulub laenude ja teiste varaliste kohustuste võtmine. 
3. OTSUS
3.1 Kinnitada projekti „Ventilatsioonisüsteemi paigaldamine Narva Keeltelütseumi töökojas ja aulas“ omafinantseering 4 800 euro ulatuses.
3.2 Projekti positiivse rahastamise otsuse korral Narva Linnavalitsusel näha ette omafinantseering 2016.-2017. aastate linna eelarves summas 4 800 eurot.
4. RAKENDUSSÄTTED
4.1.  Otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.
4.2.  Otsus jõustub seadusega sätestatud korras.
Tarmo Tammiste
Volikogu esimees

